Kuusalu kooli valss

Sõnad ja viis Laine Kadajas

Kadakad ja männid, kivid nende seas

Silmapiiril meri, vahulained peal.

Heinamaad ja põllud ümbritsevad meid,

Kaunid kuusetukad, sekka sarapuid.

Refr.

Rihumägi meile armsaks paigaks saand

Töö ja õppimine meid on kokku toond.

Pallimängu, tantsu, rõõmsat lauluviit

Tera tarkussalve võtad kaasa siit.

Töö ja hool ja sõprus ühendanud meid

Ikka kooli kokku kutsume me teid.

Refr.

Rihumägi meile armsaks paigaks saand

Töö ja õppimine meid on kokku toond

Koolikell siin kaikund juba sajandeid

Jäägu tema helin kostma pärast meid.

Mälestusi palju koolipõlvest jäänd

Nende kauge soojus tagasi meid toob.

Refr.

Rihumägi meile teiseks koduks jääb

Ikka jälle siia meid ta kokku toob.

